ai4bharat/Pralekha huggingface dataset:
রেলমন্ত্রক
দেশের বিভিন্ন অংশে ১৬৯টি কোভিড কেয়ার কোচ ব্যবহার করা হচ্ছে
রাজ্যগুলির জন্য রেল প্রায় ৬৪ হাজার শয্যা প্রস্তুত রেখেছে
নয়াদিল্লী, ২৭ এপ্রিল, ২০২১
কোভিডের বিরুদ্ধে সমবেত লড়াইয়ে রেল মন্ত্রক রাজ্যগুলির ব্যবহারের জন্য প্রায় ৬৪ হাজার শয্যা সহ ৪ হাজার কোভিড কেয়ার কোচ প্রস্তুত রেখেছে। বর্তমানে বিভিন্ন রাজ্যে কোভিড রোগীদের পরিচর্যায় ১৬৯টি কোচ ব্যবহার করা হচ্ছে।
নাগপুর জেলা প্রশাসনের কাছ থেকে কোভিড কোচ সরবরাহের জন্য রেলের কাছে দাবি জানানো হয়েছে। এ ধরণের কোচ সরবরাহের জন্য নাগপুর ডিভিশনাল রেলওয়ে ম্যানেজার এবং নাগপুর পুর নিগমের কমিশনারের মধ্যে সমঝোতাপত্র স্বাক্ষরিত হয়েছে। এই সমঝোতা স্বাক্ষর অনুযায়ী রেল ১১টি স্লিপার শ্রেণীর কামরা পুর নিগমকে পাঠিয়েছে। প্রতিটি কামরায় ১৬ জন রোগী রাখা যাবে। রাজ্য স্বাস্থ্য কর্তৃপক্ষ এই কোচগুলিতে প্রয়োজনীয় চিকিৎসা পরিকাঠামো গড়ে তুলবে।
রেল রাজ্যের চাহিদা অনুযায়ী মহারাষ্ট্রের অজনি এলাকার জন্য আইসোলেশন কোচ পাঠাচ্ছে। মহারাষ্ট্রের পাশাপাশি ভারতীয় রেল দিল্লী, উত্তরপ্রদেশ ও মধ্যপ্রদেশের ৯টি গুরুত্বপূর্ণ স্টেশনে কোভিড কেয়ার কোচ প্রস্তুত রেখেছে। দিল্লীতে রাজ্যের চাহিদা অনুযায়ী ৭৫টি কোভিড কেয়ার কোচ পাঠিয়েছে। এছাড়াও আনন্দবিহার স্টেশনে ২৫টি এবং শকুরবস্তি স্টেশনে ৫০টি কোচ রয়েছে। মধ্যপ্রদেশেও এ ধরণের কোচ রাজ্য সরকারকে দেওয়া হচ্ছে। পশ্চিম রেলের রতলম ডিভিশনের তিহি স্টেশনে ২০টি এ ধরণের কোচ প্রস্তুত রাখা হয়েছে। উত্তরপ্রদেশের জন্য ফরিজাবাদ, ভাদোহি, বারাণসী, বারেলী প্রভৃতি স্টেশনে ১০টি করে এ ধরণের কোচ রাখা রয়েছে। অবশ্য রাজ্য সরকারের কাছ থেকে এ ধরণের কোচ সরবরাহের কোনো অনুরোধ রেলের কাছে এখনও আসেনি।
SC/BD/NS
(Visitor Counter : 184
উপ-রাষ্ট্রপতিরসচিবালয়
উপরাষ্ট্রপতি সবুজ এবং সুস্থায়ী স্থাপত্য শিল্প নির্মাণের আহ্বান জানিয়েছেন
নয়াদিল্লী, ১১ জুলাই, ২০২০
উপরাষ্ট্রপতি এম ভেঙ্কাইয়া নাইডু আজ দেশের স্থপতিকারদের সবুজ স্থাপত্য নির্মাণ ও প্রচারের আহ্বান জানিয়েছেন। তিনি বলেছেন, আগামীদিনে আবাসন প্রকল্পগুলিতে পুনর্নবীকরণ শক্তির উৎস যেমন সৌর বিদ্যুতের ব্যবহার সম্পর্কে প্রচার জোরদার করা উচিত।
ভারতের স্থপতিকারদের জাতীয় সম্মেলনের উদ্বোধনী অনুষ্ঠানে একথা জানান তিনি। উপরাষ্ট্রপতি বলেন, যেকোনো পরিকাঠামোর মধ্যে নান্দনিকতা এবং সুস্থায়ী বোধ- উভয়ের মধ্যে ভারসাম্য রাখার প্রয়োজন।
সিন্ধু সভ্যতা থেকে আধুনিক যুগে কোনারকের সূর্য মন্দির নির্মাণ - ভারতীয় স্থাপত্যের বিবর্তনের কথা স্মরণ করে শ্রী নাইডু বলেন আমাদের দেশে অনেক স্মৃতিসৌধ রয়েছে, সেখানে কারিগররা স্থানীয় উপকরণ ও কৌশল ব্যবহার করে তা নির্মাণ করেছেন। তিনি স্থপতিকারদের যেকোন সভ্যতার অন্যতম সফল রূপকার হিসেবে বর্ণনা করেছেন।
আত্মনির্ভরশীলতা, স্থিতিস্থাপকতা এবং অন্তর্ভুক্তিমূলক স্থাপত্য নির্মাণের আহ্বান জানিয়ে উপরাষ্ট্রপতি পেশাদার স্থপতিকারদের ভারতে বিভিন্ন স্থাপত্য থেকে অনুপ্রাণিত হওয়ার আহ্বান জানান। পরিবেশ বান্ধব ও প্রয়োজনের সাথে তাল মিলিয়ে সর্বোত্তম উপযোগী নকশা এবং ধারণাগুলি অবলম্বন করে উত্তরাধিকারদের এগিয়ে নিয়ে যেতে বলেন তিনি।
স্মার্ট সিটি এবং সবার জন্য আবাসন-এর মতো সরকারের কর্মসূচির প্রশংসা করে উপরাষ্ট্রপতি এই প্রকল্পগুলিতে নিজ নিজ অঞ্চলের সংস্কৃতি ও ঐতিহ্যকে তুলে ধরার আহ্বান জানান। পাশাপাশি এই প্রকল্পগুলিতে স্থানীয় শিল্পী ও কারিগরদের যুক্ত করার ডাক দেন তিনি। শ্রী নাইডু বলেন এতে কেবল ওই জায়গার সংস্কৃতির সারাংশকেই বাঁচিয়ে রাখবে না বরং কাজের মাধ্যমে দেশের সংস্কৃতিকে রক্ষা করার লড়াইয়ে কারিগরদের উৎসাহ যোগাবে এবং কর্মসংস্থানের সুযোগ করে দেবে।
উপরাষ্ট্রপতি আরও জানান স্থপতিকারদের নতুন প্রকল্প তৈরি করার সময় স্থানীয়দের মতামত ও পরামর্শ নেওয়া প্রয়োজন। এতে এই জাতীয় প্রকল্পগুলিতে স্থানীয় মানুষের প্রয়োজনের সঙ্গে সামঞ্জস্য রক্ষা পাবে। তিনি স্থপতিকারদের যে কোন পরিকাঠামো নকশা তৈরির সময় সব দিক বিচার-বিবেচনা করার অনুরোধ জানান।
উপরাষ্ট্রপতি বলেন, নতুন ভবন নির্মাণের সময় ভবনের ছাদে সৌর প্যানেল বসনো এবং বৃষ্টির জল সংগ্রহ বাধ্যতামূলক করার জন্য দেশজুড়ে পৌর সংস্থাগুলিকে এগিয়ে আসতে হবে। ভারি বৃষ্টিপাতের সময় শহরে বন্যা ও জলমগ্নের কথা উল্লেখ করে তিনি শহরাঞ্চলে জল নিষ্কাশনের জন্য কার্যকরী নকশা তৈরির আহ্বান জানান।
ক্রমবর্ধমান জনসংখ্যার দিকে দৃষ্টি রেখে এবং আবাসিকদের প্রয়োজনীয়তার কথা মাথায় রেখে উপরাষ্ট্রপতি বলেন, নতুন পরিকাঠামো নিমাণের জন্য পুরনো আবাসনগুলি ভেঙে ফেলার প্রয়োজন নেই।
জনগণের স্বাস্থ্য ও জীবিকার ওপর কোভিড-১৯ মহামারীর প্রভাবের বিষয়ে উদ্বেগ প্রকাশ করে উপরাষ্ট্রপতি বলেন, যেসব স্থানে অনিয়মিতভাবে কাজ হ্রাসের কারণে নিমাণ ক্ষেত্র মারাত্মকভাবে ক্ষতিগ্রস্ত হয়েছে সেখানে স্থপতিকারদের সমস্যা মোকাবিলায় এগিয়ে আসতে হবে। তিনি বলেন, মহামারী এবং এর পরবর্তী পরিস্থিতি মোকাবিলা করেই সমাধানের পথ অনুসন্ধানের প্রয়োজন।
(CG/SS/NS
প্রধানমন্ত্রীরদপ্তর
প্রধানমন্ত্রী ও উজবেকিস্তানের রাষ্ট্রপতির সঙ্গে দ্বিপাক্ষিক বৈঠক
নয়াদিল্লি, ১৬ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী উজবেকিস্তানের রাষ্ট্রপতি মাননীয় শভাকত মিরজিইওয়েভের সঙ্গে আজ সমরখন্দে সাক্ষাৎ করেন। সাংহাই সহযোগিতা সংস্থা -র রাষ্ট্রপ্রধানদের ২২তম বৈঠকের পাশাপাশি, এই আলোচনা হয়।
ভারত ও উজবেকিস্তানের জন্য এটি গুরুত্বপূর্ণ বছর। দু’দেশের কূটনৈতিক সম্পর্ক স্থাপনের ৩০তম বর্ষপূর্তি উদযাপন হচ্ছে ২০২২ এ। দুই নেতা দ্বিপাক্ষিক সম্পর্কের সামগ্রিক পর্যালোচনার পাশাপাশি, ২০২০ সালের ডিসেম্বর মাসের ভার্চ্যুয়াল শিখর সম্মেলনে গৃহীত সিদ্ধান্তগুলি বাস্তবায়নের পর্যালোচনা করেন।
উভয় নেতা, বিশেষত বাণিজ্য, অর্থনৈতিক সহযোগিতা সহ দ্বিপাক্ষিক নানা ক্ষেত্রে সম্পর্ক ঘনিষ্ঠতর করার বিষয়ে আলোচনা করেন। বাণিজ্য ও বিনিয়োগকে উৎসাহ দিতে দীর্ঘমেয়াদী ব্যবস্থাপনা নিয়েও মতবিনিময় করেন তাঁরা। আন্তর্জাতিক উত্তর-দক্ষিণ যাত্রা করিডর ও চাবাহার বন্দরকে আরও ভালোভাবে ব্যবহার নিয়েও কথা বলেন তাঁরা।
প্রধানমন্ত্রী মোদী ও মিরজিইওয়েভ তথ্য প্রযুক্তি, স্বাস্থ্য পরিষেবা ও উচ্চ শিক্ষার মতো ক্ষেত্রগুলিতে সহযোগিতা আরও মজবুত করতে জোর দেন। উজবেক ও ভারতীয় বিশ্ববিদ্যালয়ের মধ্যে অংশীদারিত্ব গড়ে তোলার বিষয়েও আলোচনা হয়।
আফগানিস্তান সহ বিভিন্ন আঞ্চলিক ইস্যুতেও মতবিনিময় করেন উভয় নেতা। আফগানিস্তানের ভূখন্ড যেন কোনোভাবেই জঙ্গী কার্যকলাপে ব্যবহার করা না হয়, সে বিষয়ে সম্মত হন দুই নেতা।
এ বছর জানুয়ারি মাসে প্রথম ভারত-মধ্য এশিয়া শিখর সম্মেলনের বিষয়গুলির উপর গুরুত্ব দেন শ্রী নরেন্দ্র মোদী ও শভাকত মিরজিইওয়েভ। এই শিখর সম্মেলনের সিদ্ধান্তগুলি বাস্তবায়নের যে কাজ চলছে, তার প্রশংসা করেন উভয় নেতা।
সফলভাবে এসসিও শিখর সম্মেলন আয়োজন ও উজবেকিস্তানের পৌরহিত্যের জন্য রাষ্ট্রপতি মিরজিইওয়েভ-কে অভিনন্দন জানান প্রধানমন্ত্রী।
PG/PM/SB
(
বিজ্ঞানওপ্রযুক্তিমন্ত্রক
এআরসিআই বিজ্ঞানীরা তেঁতুলের বর্জ্য এবং তুলার বর্জ্যকে বৈদ্যুতিন সুপারক্যাপাসিটারে রূপান্তরিত করতে সক্ষম হয়েছে
নতুন দিল্লী, ২১শে অগাস্ট, ২০২০
তেঁতুলের বীজ এবং তুলার বর্জ্য, শক্তিরক্ষণের জন্য কম খরচে সুপারক্যাপাসিটার হিসাবে ব্যবহার করা যেতে পারে। ধন্যবাদ জানান উচিত সেই সব ভারতীয় বিজ্ঞানীদের একটি দলকে যারা এই ধরনের বর্জ্যের বায়ো-মাস  থেকে কম খরচে সুপারক্যাপাসিটার তৈরির উন্নত উপাদান প্রস্তুতে সক্ষম হয়েছেন। এর ফলে কম দামে বৈদ্যুতিক যান এবং হাইব্রিড যান প্রস্তুতের পথ প্রশস্ত হলো।বিশেষত এই ধরনের বৈদ্যুতিক যান যাদের ব্রেক ব্যবস্থায় এবং চালু বন্ধ চক্রে সুপারক্যাপাসিটারের প্রয়োজন হয়,তাদের ক্ষেত্রে এই সাফল্য গুরুত্বপূর্ণ।
সুপারক্যাপাসিটারের উপাদানের তুমল চাহিদার দিকে লক্ষ্য রেখে ভারত সরকারের বিজ্ঞান এবং প্রযুক্তি দফতরে অধীনস্থ স্বশাসিত সংস্থা এ আর সি আইয়ের বিজ্ঞানীরা তেঁতুলের বীজ ও তুলার বর্জ্য থেকে সাশ্রয়ী বৈদুতিন উপাদান তৈরী করতে সক্ষম হয়েছেন, যাতে সাশ্রয়ী সুপার ক্যাপাসিটারের উপাদান হিসাবে এটিকে ব্যবহার করা যেতে পারে। বিজ্ঞানীরা এই বর্জ্য পদার্থকে বহুরন্ধ্র কার্বন তন্তুতে রূপান্তরিত করতে সক্ষম হয়েছেন এবং এই রূপান্তরিত বহুরন্ধ্র কার্বন তন্তুকে উচ্চ কার্যকরী বৈদ্যুতিন সুপারক্যাপাসিটারের ব্যবহারের উপাদান হিসাবে ব্যবহার করেছেন। তাঁদের এই উদ্ভাবন সম্প্রতি "জার্নাল অফ মেটেরিয়াল সায়েন্স:মেটেরিয়ালস ইন ইলেক্ট্রনিক্সে" প্রকাশিত হয়েছে।
বর্জ্য পদার্থ থেকে বৈদ্যুতিন উপাদান প্রস্তুত করা যায় কিনা তার পরীক্ষা করা হয়েছে র্যাপিড টেস্টিংয়ের মাধ্যমে। সুপার ক্যাপাসিটারারের জন্য কোন্ বহুরন্ধ্র বৈদ্যুতিন উপাদান সঠিক হবে তা এ আর সি আই চেন্নাই তে পরীক্ষা করা হয়।
এ আর সি আইয়ের বিজ্ঞানীরা তেঁতুলের বীজ থেকে নির্মিত কার্যকরী কার্বন উপাদানের স্থায়িত্ব এবং ছিদ্র গুলির বৈশিষ্ট্যর ওপর পরীক্ষা চালায়।সুপার ক্যাপাসিটারে তা ব্যবহার যোগ্য কিনা তাও খতিয়ে দেখা হয়।
প্রকাশনা বিষয়ে জানতে হলে ক্লিক করতে হবে https://link.springer.com/article/10.1007/s10854_019_02686_y
আরও বিস্তারিত জানতে যোগাযোগ করতে হবে ড:এন.রাজালক্ষ্মীর সঙ্গে: rajalakshmi@arci.res.in
(CG/PPM
প্রধানমন্ত্রীরদপ্তর
প্রধানমন্ত্রী গত সন্ধ্যায় তামিল নববর্ষ উপলক্ষে আয়োজিত এক অনুষ্ঠানের স্মরণীয় কয়েকটি মুহূর্ত সকলের সঙ্গে ভাগ করে নিয়েছেন
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী গত সন্ধ্যায় কেন্দ্রীয় প্রতিমন্ত্রী ডঃ এল মুরুগানের বাড়িতে তামিল নববর্ষ উপলক্ষে আয়োজিত এক অনুষ্ঠানের কয়েকটি মুহূর্ত সকলের সঙ্গে ভাগ করে নিয়েছেন। তামিল নববর্ষ উপলক্ষে যেসব অনুষ্ঠানের আয়োজন করা হয়েছিল, প্রধানমন্ত্রী তার কিছু ভিডিও ক্লিপিং-ও দিয়েছেন।
এক ট্যুইট বার্তায় প্রধানমন্ত্রী বলেছেন, “গত সন্ধ্যায় তামিল নববর্ষ উপলক্ষে আয়োজিত এক অনুষ্ঠানের স্মরণীয় কয়েকটি মুহূর্ত …”
PG/CB/SB
(
প্রধানমন্ত্রীরদপ্তর
প্রধানমন্ত্রী মণিপুরে আসাম রাইফেলসের কনভয়ে হামলার ঘটনার নিন্দা জানিয়েছেন
নতুনদিল্লি, ১৩ নভেম্বর, ২০২১
প্রধানমন্ত্রী শ্রী নরেন্দ্র মোদী মণিপুরে আসাম রাইফেলসের কনভয়ে হামলার ঘটনার নিন্দা করেছেন। এই হামলায় যারা শহীদ হয়েছেন এবং তাদের পরিবারের সদস্যদের প্রধানমন্ত্রী শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন;
“মণিপুরে আসাম রাইফেলসের কনভয়ে হামলার ঘটনার কঠোর নিন্দা করি। এই হামলায় আজ যারা শহীদ হয়েছেন এবং তাদের পরিবারের সদস্যদের আমি শ্রদ্ধা জানাই। তাঁদের আত্মবলিদান আমরা কখনোই ভুলব না। শোকের এই সময়ে স্বজনহারা পরিবারগুলিকে সমবেদনা জানাই।“
(CG/CB/SFS/
যুবওক্রীড়াবিষয়কমন্ত্রক
ক্রীড়া মন্ত্রী কিরেন রিজিজু উত্তরপ্রদেশের মুষ্টিযোদ্ধা সুনীল চৌহান এবং তীরন্দাজ নীরজ চৌহানকে ৫ লক্ষ টাকা করে সহায়তা দিচ্ছেন
নতুনদিল্লি, ৬ অক্টোবর, ২০২০
পরিবারের একমাত্র রোজগেরে সদস্য বাবা, করোনা অতিমারী ও পারিবারিক কারণে চাকরি হারিয়েছেন । তাই সংসারের খরচ চালাতে, উত্তরপ্রদেশের মুষ্টিযোদ্ধা সুনীল চৌহান এবং তাঁর তীরন্দাজ ভাই নীরজ চৌহানকে পথে বসে শাকসব্জী বিক্রি করতে হচ্ছিল।
বিষয়টি জেনে এবং তাঁদের আর্থিক দুরবস্থা দেখে কেন্দ্রীয় যুব বিষয়ক ও ক্রীড়া মন্ত্রী শ্রী কিরেন রিজিজু, কৃতি এই দুই ভাইয়ের জন্য ৫লক্ষ টাকা করে এককালীন অর্থ সাহায্য মন্জুর করেছেন। ক্রীড়াবিদদের জন্য পণ্ডিত দিনদয়াল উপাধ্যায় জাতীয় কল্যাণ তহবিল থেকে তাঁরা এই অর্থ সাহায্য পাবেন।
তীরন্দাজ নীরজ চৌহান ২০১৮ সালে সিনিয়র আর্চারি চ্যাম্পিয়নশিপে ৫০- মিটারে রৌপ্যপদক এবং ২০২০ সালে ৬৫তম জাতীয় স্কুল গেমস-এ একটি পদক জিতেছেন। তাঁর ভাই বক্সার সুনীল চৌহান ২০২০ সালে 'খেলো ভারত বিশ্ববিদ্যালয় গেমসে, স্বর্ণপদক জিতেছেন।
মুষ্টিযোদ্ধা সুনীল চৌহানকে এই আর্থিক সাহায্যের বিষয়ে জানাানো হলে, খবরটি শুনে আনন্দে শিহরিত হয়ে তিনি বলেন: " এই আর্থিক সহায়তা, আমাকে এবং আমার পরিবারকে কঠিন সময় কাটিয়ে উঠতে দারুনভাবে সাহায্য করবে এবং এই বিপদের সময় মন্ত্রীমহাশয় যেভাবে আমাদের দিকে সাহায্যের হাত বাড়িয়ে দিলেন, সেজন্য আমরা তাঁর কাছে সত্যিই কৃতজ্ঞ। "
যে কোনও অভাবী ক্রীড়াবিদ আর্থিক সাহায্য চেয়ে ক্রীড়া মন্ত্রকের ওয়েবসাইটের মাধ্যমে সহায়তার জন্য আবেদন করতে পারেন বা myasoffice[at]gmail[dot]com -এ আর্জি জানাতে পারেন।
(CG/AC
বিদ্যুৎমন্ত্রক
হিমাচল প্রদেশের পার্বত্য অঞ্চলে টেলিযোগাযোগ ব্যবস্থাপনার উন্নয়নের জন্য রাজ্য সরকার পাওয়ার গ্রিডের সঙ্গে চুক্তি স্বাক্ষর করেছে
নয়াদিল্লি, ২০ জানুয়ারি, ২০২১
পার্বত্য অঞ্চলে টেলিযোগাযোগ ব্যবস্থাপনার উন্নতিসাধনে হিমাচল প্রদেশ রাজ্য বিদ্যুৎ পর্ষদ লিমিটেড কেন্দ্রীয় বিদ্যুৎ মন্ত্রকের আওতাধীন রাষ্ট্রায়ত্ত সংস্থা পাওয়ার গ্রিড কর্পোরেশন অফ ইন্ডিয়া লিমিটেড  – এর সঙ্গে চুক্তি স্বাক্ষর করেছে। সিমলায় ৫০০ কিলোমিটার দীর্ঘ অপ্টিকাল গ্রাউন্ড ওয়্যার টেলিকম নেটওয়ার্ক এবং হিমাচল প্রদেশ রাজ্য বিদ্যুৎ পর্ষদ লিমিটেডের অতিরিক্ত হাই ভোল্টেজ লাইনে সংযোগ ক্ষেত্রে গতি আনতে ৩৫০ কিলোমিটার দীর্ঘ অপ্টিকাল গ্রাউন্ড ওয়্যার টেলিকম নেটওয়ার্কের কাজে বিশেষ সাহায্য করবে এই চুক্তি। হিমাচল প্রদেশের কাঙরা, উনা, মান্ডি, কুলু, বিলাসপুর, সুন্দরনগর, পালমপুর, নাহান সহ একাধিক প্রান্তিক অঞ্চলে মোট ৮৫০ কিলোমিটার দীর্ঘ টেলিযোগাযোগ নেটওয়ার্ক ব্যবস্থাপনা পৌঁছে দিতে বিশেষ সাহায্য করবে পাওয়ার গ্রিড।
খারাপ আবহাওয়া, ভূমিধ্বসের কারণে একাধিক সময়ে এই রাজ্যে টেলিযোগাযোগ নেটওয়ার্ক নানা সমস্যার সম্মুখীন হয়েছে। এই চুক্তি স্বাক্ষরের ফলে রাজ্যের প্রত্যন্ত অঞ্চলে প্রয়োজনীয় টেলিযোগাযোগ ব্যবস্থাপনা গড়ে উঠবে। একইসঙ্গে, অপ্টিকাল গ্রাউন্ড ওয়্যার টেলিকম নেটওয়ার্কের মাধ্যমে রাজ্যের মানুষের কাছে নিরবচ্ছিন্ন মোবাইল ইন্টারনেট পরিষেবা পৌঁছে দেওয়া সম্ভব হবে।
অর্থমন্ত্রক
রাজস্বের দুটি পর্ষদের সংযুক্তিকরণ সংক্রান্ত প্রতিবেদনটি তথ্যগতভাবে ভু্ল
নতুন দিল্লি, ০৬ই জুলাই, ২০২০
একটি বিখ্যাত সংবাদপত্রে আজ প্রকাশিত এক খবরে জানানো হয়েছে যে, সরকার, কেন্দ্রীয় প্রত্যক্ষ কর পর্ষদ এবং কেন্দ্রীয় অপ্রত্যক্ষ কর ও সীমাশুল্ক পর্ষদের সংযুক্তিকরণের প্রস্তাব বিবেচনা করছে। তথ্যগতভাবে এই সংবাদটি ভুল। কারণ সরকারের কাছে ১৯৬৩ সালের কেন্দ্রীয় কর পর্ষদ আইন অনুযায়ী গঠিত এই দুটি পর্ষদের সংযুক্তিকরণের কোনো প্রস্তাব নেই। এই সংবাদটি অর্থমন্ত্রকের উপযুক্ত আধিকারিকদের থেকে তথ্য যাচাই না করেই প্রকাশ করা হয়েছে। যার ফলে এই খবরে মন্ত্রকের বর্তমান নীতি প্রতিফলিত হয় নি। অর্থমন্ত্রক, বর্তমানে বিভিন্ন করদাতা বান্ধব সংস্কার বাস্তবায়িত করছে। এর মধ্যে রয়েছে, নির্দিষ্ট অঞ্চলের করদাতাদের কর সংক্রান্ত মূল্যায়ন বৈদ্যুতিন প্রক্রিয়ায় করা এবং এসংক্রান্ত আবেদনগুলিও বৈদ্যুতিন প্রক্রিয়ার মাধ্যমে যাচাই করা হচ্ছে।
ঐ প্রতিবেদনে বলা হয়েছে, কথিত এই সংযুক্তিকরণটি কর প্রশাসনিক সংস্কার কমিশন , সুপারিশ করেছে। সরকার, টিএআরসি-র প্রতিবেদনটি যথাযথভাবে মূল্যায়ন করে সেটিকে বাতিল করেছে। সংসদে এক প্রশ্নের জবাবেও সরকার এই তথ্য জানিয়েছিল। ২০১৮ সালের কমিটি অন গর্ভনমেন্ট অ্যাসিওরেন্স-এর কাছেও এবিষয়ে বিস্তারিতভাবে জানানো হয়েছে। রাজস্ব দপ্তরের ওয়েবসাইটেও স্পষ্টভাবে উল্লেখ করা হয়েছে, টিএআরসি-র সুপারিশটি সরকার বাতিল করেছে।
এটি স্পষ্ট যে এই ভুল প্রতিবেদনটি প্রকাশ করার আগে অর্থমন্ত্রকের উপযুক্ত আধিকারিকদের কাছ থেকে সর্বশেষ পরিস্থিতির বিষয়ে তথ্য যাচাই করা হয়নি। এর মাধ্যমে নিম্নমানের সাংবাদিকতা প্রতিফলিত হয়েছে। একই সঙ্গে বোঝা গেছে, তথ্য যাচাই করার কোনো উদ্যোগও নেওয়া হয়নি। এধরণের খবর প্রথম পাতায় স্থান পাওয়ায় তা সংবাদপত্র পাঠকদের কাছে উদ্বেগের কারণ। এই সংবাদটি সম্পূর্ণ অসত্য এবং ভিত্তিহীন।
(CG/CB/SFS
প্রধানমন্ত্রীরদপ্তর
গোপাল কৃষ্ণ গোখলের জন্মদিনে প্রধানমন্ত্রী শ্রদ্ধার্ঘ
নয়াদিল্লী, ৯ মে, ২০২১
প্রধানমন্ত্রী শ্রী নরেন্দ্র মোদী স্বাধীনতা সংগ্রামী গোপাল কৃষ্ণ গোখলে-কে তাঁর জন্মদিনে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, রাষ্ট্র সেবার জন্য উৎসর্গীকৃত শ্রী গোখলের জীবন দেশবাসীকে সর্বদা অনুপ্রাণিত করবে।
SC/CB/NS
(
প্রধানমন্ত্রীরদপ্তর
প্রধানমন্ত্রী কোপেনহেগেনে ভারতীয় সম্প্রদায়ের সঙ্গে আলাপচারিতায় অংশ নিয়েছেন
নয়াদিল্লী, ০৩ মে, ২০২২
প্রধানমন্ত্রী শ্রী নরেন্দ্র মোদী ডেনমার্কের প্রধানমন্ত্রী শ্রীমতী মেট ফ্রেডেরিকসন-এর সঙ্গে কোপেনহেগেনের বেলা সেন্টারে ভারতীয় সম্প্রদায়ের সঙ্গে আলাপচারিতায় অংশ নেন এবং বক্তৃতা দেন। কোপেনহেগেনে বসবাসরত ছাত্র, গবেষক, পেশাদার এবং ব্যবসায়ী প্রতিনিধি সহ ভারতীয় সম্প্রদায়ের এক হাজার জনেরও বেশি সদস্য এই অনুষ্ঠানে অংশগ্রহণ করেন।
ডেনমার্কে বসবাসরত ভারতীয়দের প্রতি প্রধানমন্ত্রী ফ্রেডেরিকসন-এর আন্তরিকতা ও সম্মান দেখানোর জন্য শ্রী মোদী তাঁর উচ্ছ্বসিত প্রশংসা করেন। সবুজায়নের জন্য উদ্ভাবনী সমাধান খুঁজে বের করতে উভয় দেশ একসঙ্গে কাজ করতে পারে বলেও জোর দেন তিনি। শ্রী মোদী ডেনমার্কে ভারতীয় সম্প্রদায়ের ইতিবাচক ভূমিকার প্রশংসা করেন। তিনি ভারতের আর্থিক সম্ভাবনার প্রসঙ্গ তুলে ধরেন এবং ভারত ও ডেনমার্ক একযোগে কাজ করার আহ্বান জানান।
CG/SS/NS
(
উপ-রাষ্ট্রপতিরসচিবালয়
প্রাক্তন প্রধানমন্ত্রী শ্রী আই কে গুজরালের সম্মানে স্মারক ডাকটিকিট প্রকাশ করেছেন উপরাষ্ট্রপতি
শ্রী আই কে গুজরালের আদর্শে অনুপ্রাণিত হওয়ার জন্য দেশের তরুণ প্রজন্মের প্রতি উপরাষ্ট্রপতির আহ্বান
নতুন দিল্লী, ৪ ডিসেম্বর, ২০২০
উপরাষ্ট্রপতি এম ভেঙ্কাইয়া নাইডু দেশের প্রাক্তন প্রধানমন্ত্রী ইন্দ্র কুমার গুজরালের প্রতি গভীর শ্রদ্ধা নিবেদন করেছেন। উপরাষ্ট্রপতি আজ ভার্চুয়াল মাধ্যমে প্রয়াত প্রধানমন্ত্রীর নামে একটি স্মারক ডাকটিকিটের প্রকাশ করেন। তিনি বলেন, শ্রী গুজরাল ছিলেন একজন শিক্ষিত এবং সুবক্তা। উপরাষ্ট্রপতি তাঁকে 'সজ্জন রাজনীতিবিদ' হিসেবে উল্লেখ করে বলেন, যিনি কোনদিন মূল্যবোধের কাছে আত্মসমর্পণ করেন নি। প্রাক্তন প্রধানমন্ত্রীকে বহুমুখী ব্যক্তিত্বের অধিকারী হিসেবে বর্ণনা করে উপরাষ্ট্রপতি বলেন, তিনি বেশ কয়েকটি বই রচনা করেছিলেন এবং কবিতা পাঠ ও আবৃত্তি উপভোগ করতেন। ভারতের পররাষ্ট্র মন্ত্রী থাকাকালীন তাঁর প্রদত্ত 'গুজরাল মতবাদ'এর জন্য তিনি সুবিদিত হয়ে রয়েছেন।
উপরাষ্ট্রপতি রাজনীতিবিদদের তাঁদের প্রতিপক্ষকে শত্রু হিসেবে না দেখে প্রতিদ্বন্দ্বী হিসেবে বিবেচনা করার আহ্বান জানিয়ে বলেন, বিভিন্ন রাজনৈতিক দলের সদস্যদের মধ্যে সামাজিক সম্পর্ক থাকা প্রয়োজন। মতপার্থক্য দূরে সরিয়ে রেখে দেশের স্বার্থে একযোগে কাজ করা উচিত। এর পাশাপাশি জাতীয় স্বার্থেই বৈদেশিক নীতির সমর্থন করা উচিত। সার্ক গোষ্ঠী ভুক্ত দেশ গুলিকে একত্রিত হয়ে সন্ত্রাসবাদের বিরুদ্ধে একযোগে সোচ্চার হতে হবে।
উপরাষ্ট্রপতি বলেন, ভারত সর্বদাই শান্তির বিশ্বাসী। প্রতিবেশী দেশগুলির সঙ্গে বন্ধুত্বপূর্ণ সহযোগিতা গড়ে তুলতে চায়। কিন্তু দুর্ভাগ্যক্রমে বিগত বেশ কয়েক বছর ধরে ভারতকে আন্তঃসীমান্ত সন্ত্রাসের মুখোমুখি হতে হয়েছে। তিনি বলেন ভারত আশা করে যে, জাতিসংঘ সন্ত্রাসবাদীদের প্রশ্রয়কারী দেশগুলির বিরুদ্ধে সক্রিয় ভূমিকা গ্রহণ করবে। যে সব দেশ সন্ত্রাসবাদীদের মদত দিচ্ছে তাদের বিচ্ছিন্ন করার পাশাপাশি তাদের প্রতি নিষেধাজ্ঞা আরোপ করার জন্য চাপ সৃষ্টি করবে।
শ্রী নাইডু বলেন, দক্ষিণ এশীয় অঞ্চল গুলির মধ্যে সহযোগিতা ও বিকাশের সম্ভাবনার প্রভূত সুযোগ রয়েছে। যা দারিদ্রতা, নিরক্ষরতা এবং দুর্নীতির মতো প্রতিবন্ধকতাকে দূর করে দেশের জনগণকে আরও উন্নত ও উজ্জ্বল ভবিষ্যতের দিকে এগিয়ে নিয়ে যেতে পারে। তিনি বলেন শান্তি ছাড়া কোনো রকমের উন্নয়ন সম্ভব নয়।
মহিলাদের নেতৃত্ব নিয়ে এগিয়ে আসার আহ্বান জানিয়ে উপরাষ্ট্রপতি উল্লেখ করেন যে, মাদ্রাজ হাইকোর্টে বর্তমানে মহিলা বিচারপতির সংখ্যা বেড়ে হয়েছে ১৩। যা দেশের মধ্যে সবচেয়ে বেশি। বিচার ব্যবস্থায় মহিলাদের প্রতিনিধিত্বের তিনি ভূয়সী প্রশংসা করেন। তিনি বলেন বিচার ব্যবস্থা ছাড়াও রাজনীতি, প্রশাসন সহ সর্বক্ষেত্রেই মহিলা প্রতিনিধির সংখ্যা বাড়ছে। তবে আইনসভা গুলিতে মহিলা প্রতিনিধির সংখ্যা কম থাকায় উপরাষ্ট্রপতি উদ্বেগ প্রকাশ করেন। তিনি বলেন, ১৭ তম লোকসভার মহিলা প্রতিনিধির সংখ্যা ৭৮ যা মোট সদস্য সংখ্যার ১৪ শতাংশ।
উপরাষ্ট্রপতি কোভিড বিধি মেনে জনসমাজকে মাস্ক ও স্যানিটাইজার ব্যবহার এবং শারীরিক দূরত্ব মেনে চলার আহ্বান জানান।
শ্রী ইন্দ্র কুমার গুজরালের আদর্শ এবং চিন্তাধারা ও দেশের প্রতি তাঁর অবদানের কথা উল্লেখ করে উপরাষ্ট্রপতি বর্তমান প্রজন্মকে তা স্মরণ করার আহ্বান জানান।
এদিনের স্মারক ডাকটিকিট প্রকাশ অনুষ্ঠানে সাংসদ শ্রী নরেশ গুজরাল, তামিলনাডু সার্কেলের মুখ্য পোস্টমাস্টার জেনারেল শ্রী বি সেলভাকুমার ও চেন্নাই শহর অঞ্চলের পোস্টমাস্টার জেনারেল শ্রীমতি সুমতি রবিচন্দ্রন উপস্থিত ছিলেন।
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগানের বিষয়ে সাম্প্রতিক তথ্য
রাজ্য/ কেন্দ্রশাসিত অঞ্চলগুলিকে ১৮৬.৩৬ কোটিরও বেশি ডোজ টিকা সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে এখনও অব্যবহৃত এবং মজুত রাখা ১৫.৯২ কোটি ডোজেরও বেশি টিকা রয়েছে
নতুন দিল্লি, ০৭ এপ্রিল, ২০২২
সারা দেশে কোভিড-১৯ টিকাকরণের গতি বাড়াতে এবং এর পরিধি প্রসারিত করতে কেন্দ্রীয় সরকার অঙ্গীকারবদ্ধ। দেশব্যাপী কোভিড-১৯ টিকাকরণ শুরু হয়েছিল ২০২১ সালের ১৬ই জানুয়ারি। সর্বজনীন টিকাকরণের নতুন পর্যায় শুরু হয়েছে ২০২১ সালের ২১শে জুন থেকে। টিকাকরণ অভিযানকে গতি দিতে আরও বেশি করে টিকার সরবরাহ, রাজ্য ও কেন্দ্রশাসিত অঞ্চলগুলি যাতে সুচারু টিকাকরণ পরিকল্পনা প্রণয়ন করতে পারে সেজন্য তাদের আগেভাগে পর্যাপ্ত সংখ্যক টিকা সরবরাহ করা এবং সুষ্ঠু টিকা সরবরাহ শৃঙ্খল গঠনের উপর জোর দেওয়া হয়েছে।
দেশব্যাপী টিকাদান অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। সর্বজনীন টিকাকরণ অভিযানের নতুন পর্যায়ে কেন্দ্রীয় সরকার দেশে ভ্যাকসিন প্রস্তুতকারকদের উৎপাদিত মোট টিকার ৭৫ শতাংশ কিনে নিয়ে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করছে।
৭ই এপ্রিল ২০২২ পর্যন্ত পাওয়া তথ্যের ভিত্তিতে দেখা যাচ্ছে, এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে এবং রাজ্য সরকারগুলির সরাসরি টিকা কেনা খাতে ১৮৬.৩৬ কোটিরও বেশি  ডোজ টিকা সরবরাহ করেছে।
রাজ্য ও কেন্দ্রশাসিত অঞ্চলগুলির কাছে বর্তমানে অব্যবহৃত ও মজুত করা ১৫.৯২ কোটি ডোজেরও বেশি  ডোজ টিকা রয়েছে।
CG/SD/SKD/
(Visitor Counter : 68
রেলমন্ত্রক
ভিড়ের কারণে করোনা সংক্রমণ আটকাতে কিছু স্টেশনে যে প্ল্যাটফর্ম টিকিটের দাম বাড়ানো হয়েছে, তা “সাময়িক” ব্যবস্থা
প্রচন্ড ভিড় হচ্ছে এরকম অল্প কয়েকটি স্টেশনেই এই নিয়ম কার্যকর হয়েছে 
স্টেশনের ভিড় নিয়ন্ত্রণ করতে ২০১৫ সালে ডিআরএমদের প্ল্যাটফর্ম টিকিটের ভাড়া বাড়ানোর ক্ষমতা দেওয়া হয়েছে
দীর্ঘদিন ধরে এই নিয়ম মেনে চলা হচ্ছে এবং ভিড় নিয়ন্ত্রণের জন্য এটি স্বল্পমেয়াদী ব্যবস্থাপনা , এটি নতুন কিছু নয়
উৎসবের মরশুম, মেলা ইত্যাদির জন্য এই নিয়ম কার্যকর করা হয় এবং পরে তা প্রত্যাহারও করা হয়
এবার কোভিড নিয়ন্ত্রণের জন্য জনস্বার্থে এটি কার্যকর করা হয়েছে
অনেক জায়গায় মার্চ মাসে লকডাউনের পর এটি চালু হয়েছে 
নতুনদিল্লি, ৫ই মার্চ, ২০২১
এক শ্রেণীর সংবাদ মাধ্যমে প্ল্যাটফর্ম টিকিটের মূল্যবৃদ্ধি সংক্রান্ত খবর প্রকাশিত হয়েছে।
ভিড়ের কারণে, যাত্রীদের স্বার্থের কথা বিবেচনা করে রেল কর্তৃপক্ষ করোনা সংক্রমণ আটকাতে কিছু স্টেশনে যে প্ল্যাটফর্ম টিকিটের দাম বাড়িয়েছে, তা “সাময়িক” ব্যবস্থা। বাস্তব পরিস্থিতি পর্যালোচনা করে বেশী মানুষ যাতে স্টেশনে না ঢোকেন তার জন্য প্ল্যাটফর্ম টিকিটের দাম বাড়ানো হয়। দীর্ঘদিন ধরে এই নিয়ম মেনে চলা হচ্ছে এবং ভিড় নিয়ন্ত্রণের জন্য এটি একটি স্বল্পমেয়াদী ব্যবস্থাপনা, যা নতুন কিছু নয় ।
কয়েকটি রাজ্যে কোভিড সংক্রমণ বেড়ে যাওয়ার কারণে ভারতীয় রেল প্ল্যাটফর্মে অহেতুক ভিড় না করার বিষয়ে গুরুত্ব দিচ্ছে। মহামারীর এই সময়ে জনস্বার্থে প্ল্যাটফর্মে জনসমাগম নিয়ন্ত্রণের প্রয়োজনীয়তা দেখা দিয়েছে।
ভিড় এড়াতে ২০২০-র মার্চ থেকে রেলের অনেক ডিভিশনেই বিভিন্ন স্টেশনে প্ল্যাটফর্ম টিকিটের দাম বাড়ানো হয়েছে। আবার সেট্রাল জোন, পূর্ব মধ্য রেলের মত অনেক জায়গায় এই নির্দেশ প্রত্যাহার করা হয়েছে। ছট, দীপাবলির মত উৎসব বা বিভিন্ন মেলার সময় সাময়িকভাবে এই ভাড়া বাড়ানো হয়, পরে তা প্রত্যাহারও করা হয়।
স্টেশনে ভিড় নিয়ন্ত্রণ করার দায়িত্ব ডিআরএমদের। ভিড় সামাল দেবার ২০১৫ সালে ডিআরএমদের প্ল্যাটফর্ম টিকিটের ভাড়া বাড়ানোর ক্ষমতা দেওয়া হয়েছে । তাঁরা মেলা বা বিভিন্ন মিছিলের মত নানা জনসমাগমের সময় ত পরিস্থিতি অনুসারে এই সিদ্ধান্ত নিয়ে থাকেন ।
এই সংক্রান্ত নির্দেশনামাটি দেখতে চাইলে নীচের লিঙ্কে ক্লিক করুনঃ-
কেন্দ্রীয়মন্ত্রিসভা
মানবপাচার রুখতে দ্বিপাক্ষিক সহযোগিতার লক্ষ্যে ভারত ও মায়ানমারের মধ্যে সমঝোতাপত্র স্বাক্ষরে মন্ত্রিসভার সায়
নয়াদিল্লি, ২৭ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ভারত ও মায়ানমারের মধ্যে মানবপাচার রোধ, উদ্ধার অথবা নিখোঁজদের হদিশ পাওয়ার পর নিজের দেশে ফেরত পাঠানো এবং পাচার হওয়া ব্যক্তিদের পুনর্বাসনের লক্ষ্যে দ্বিপাক্ষিক সহযোগিতার জন্য সমঝোতাপত্র স্বাক্ষরের প্রস্তাব অনুমোদিত হয়েছে।
এই সমঝোতাপত্রের উদ্দেশ্য : দুই দেশের মধ্যে বন্ধুত্বের সম্পর্ক আরও নিবিড় করা এবং মানবপাচার রোধ, উদ্ধার, হদিশ পাওয়ার পর নিজের দেশে ফেরত পাঠানো এবং পাচার হওয়া ব্যক্তিদের পুনর্বাসনের লক্ষ্যে দ্বিপাক্ষিক সম্পর্ক আরও জোরদার করা।
সব ধরনের মানবপাচার রোধে সহযোগিতামূলক ব্যবস্থাকে জোরদার করা। সেইসঙ্গে, পাচারের শিকার হওয়া ব্যক্তিদের সুরক্ষা দেওয়া ও সহায়তা করা।
পাচারের সঙ্গে যুক্ত ব্যক্তিদের বিরুদ্ধে আইনি ব্যবস্থা গ্রহণ করে দ্রুত তদন্ত শুরু করা। সেইসঙ্গে, একে অপরের দেশে মানবপাচারের মতো অপরাধ সম্পর্কে সিন্ডিকেট বা সংগঠন গড়ে তোলা।
মানবপাচার রুখতে অভিবাসন ব্যবস্থা আরও জোরদার করা এবং সীমান্ত নিয়ন্ত্রণ ব্যবস্থায় সহযোগিতা বাড়ানো তথা সংশ্লিষ্ট দেশের মন্ত্রকগুলির বর্তমান মানবপাচার বিরোধী কৌশলগুলি যথাযথভাবে রূপায়ণ করা।
পাচার রোধে উপযুক্ত ব্যবস্থা নিতে কর্মীগোষ্ঠী বা টাস্ক ফোর্স গঠন করা।
পাচারের সঙ্গে যুক্ত ব্যক্তি এবং পাচার হওয়া ব্যক্তিদের নিয়ে তথ্যভাণ্ডার গড়ে তোলা। এই তথ্যভাণ্ডারের তথ্য দুই দেশের মধ্যে আদানপ্রদান করা।
দুই দেশের পাচাররোধী সংশ্লিষ্ট সংস্থাগুলির জন্য দক্ষতা বৃদ্ধি কর্মসূচি গ্রহণ এবং মানবপাচার রোধ, উদ্ধার, হদিশ পাওয়ার পর নিজের দেশে ফেরত পাঠানো তথা পাচার হওয়া ব্যক্তিদের পুনর্বাসনের লক্ষ্যে অভিন্ন পরিচালন প্রণালী প্রণয়ন ও তার রূপায়ণ।
CG/BD/DM
(Visitor Counter : 153
প্রধানমন্ত্রীরদপ্তর
৭৭ তম স্বাধীনতা দিবসের প্রাক্কালে রাষ্ট্রপতির ভাষণ আগামীদিনের সর্বাত্মক অগ্রগতির একটি রূপরেখাকে তুলে ধরে : প্রধানমন্ত্রী
নতুন দিল্লি, ১৪ আগস্ট, ২০২৩
৭৭ তম স্বাধীনতা দিবসের প্রাক্কালে জাতির উদ্দেশে রাষ্ট্রপতি শ্রীমতী দ্রৌপদী মুর্মু-র ভাষণ সকলের সঙ্গে ভাগ করে নিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন;
“রাষ্ট্রপতির ভাষণ অত্যন্ত অনুপ্রেরণামূলক, যা ভারতের উন্নয়নমূলক অগ্রগতির রূপরেখা এবং আগামীদিনের সর্বাত্মক প্রগতির জন্য এক দৃষ্টিভঙ্গি তুলে ধরে।”
AC/SS/SKD
(